venner


 * VENNSKAPS-PROSJEKT **


 * Mål**: Barna skal lære seg å ta vare på seg selv, hverandre og naturen.

Fagområde: Natur, miljø og teknologi. Antall, rom og form.

Vi tar utgangspunkt i barnas interesse for hverandre og for naturen rundt oss og vi øver på å være gode venner og lekekamerater. //Barnehagen skal aktivt legge til rette for utvikling av vennskap og sosialt fellesskap. (KD2017)//



Uke 22



Her er vi ute i skogen, på jakt etter ulike former.(som dere ser så er vår venn fantorangen med. Han er nysgjerrig og utforskende sammen med barna) En annerledes natursti hvor vi tar på oss de runde, firkantede og trekant briller. Barna lærer fort og leker med pinner når vi kommer tilbake i barnehagen. En av gutta sier til et annet barn "se her!!! jeg har laget en firkant. (som var noen vi gjorde på vår natursti i skogen) Kompetente små herlige unger.

Uke 20

Her har vi en fin stund hvor temaet er "båter i sjøen". Alle 2015 barna har vært på venne tur denne våren/sommeren. Da har vi gått ned til byen, spist maten vår i parken og besøkt biblioteket mm. 4 barn og 2 voksne, en fin mulighet for mange samtaler, nye opplevelser og bygging av relasjoner. Bussturen på hjemveien har klart vært et stort høydepunkt.

Uke 18



Vi har også latt barna male hver sin Fanotorang ute. Det er spennende, og så har vi malt en snabel og satt på øyne. //Her får barna brukt ulike teknikker og materialer for å uttrykke seg estetisk. (KD2017)// Resultatet ser dere på veggen her.



Uke 17

Vi har sett at det er en del søppel ute i skogen og det synes hverken vi eller Fantorangen er noe særlig bra. Vi har hatt flere turer ut hvor vi har plukket søppel. Noen, f.eks. dyr og mennesker, kan faktisk skade seg ved å tråkke på eller spise søppel. //Barna får kjennskap til naturen og bærekraftig utvikling, lærer av naturen og utvikler respekt og begynnende forståelse for hvordan de kan ta vare på naturen. (KD2017).//



Vi har også funnet noe som Fantorangen liker godt ute, og det er sjøbanan. Vi fant også en helt ny tannbørste og den ville Fantorangen ha med seg hjem. Nå bor han i en koffert på Junibakken og pusser tennene sine hver dag.

Uke 16

Vi ønsket å bruke en gjennomgangsfigur i prosjektet. Da barna på Junibakken viste interesse for Fantorangen, har vi valgt å bruke den. Fantorangen ble introdusert i en samlingsstund og har siden vært med på mange turer.



Fantorangen har en bestevenn som heter Eddy og han er også med. Fantorangen er så glad for at han har en bestevenn og vi har snakket sammen om hva det vil si å ha en venn. Vi har også sett på oss selv i et stort speil, hvor vi ser hvordan vi ser ut når vi er glad og hvordan vi ser ut når vi er lei oss. //Barna skal støttes til å ta andres perspektiv og reflektere over egne og andres følelser. (KD2017)//